Belzika
I Belzika dia firenena ao Eorôpa Andrefana. Ny renivohitr' i Belzika dia i Bruxelles (na Brussels amin' ny teny neerlandey). Ny vola miasa anatin' ny tanin' ny Belzianina dia ny Euro (soratana hoe €). Ao avaratr’ i Frantsa, izay mifanefi-tany aminy, no misy an’ i Belzika. Anisan' ireo firenena manana hakitroky ny mponina avo indrindra ao Eorôpa i Belzika (mihoatra kely ny 300 isaky ny km2). Ny mponina ao aminy dia ahitana ny Flamanda, izay manam-piaviana jermanika sady miteny amin' ny fiteny neerlandey, ao koa ny Valôna, izay manam-piaviana tseltika sady miteny frantsay. Ahitana kantao onenan’ olona miteny alemàna koa any. I Flandre dia ao amin’ ny tapany avaratr' i Belzika, fa i Wallonie kosa ao amin' ny tapany atsimo. Onenan' olona mampiasa fiteny roa (fiteny frantsay sy neerlandey) ny ao Bruxelles. Firenena manana mpanjaka fehezin' ny lalàm-panorenana i Belzika. Manjaka ny mpanjaka nefa tsy mitondra fanakana. Ny Belziana (na Belza), izay vahoaka tseltika sy jermanika, no nanorim-ponenana tao amin' ny faritra misy an' i Belzika nanomboka tamin' ny taonjato faha-4 tal. J.K. Nobodoin' ny Rômana izany tany izany avy eo nobodoin' ny Franka ka niafara amin' ny fiforonan' ny faritra ara-piteny roa, dia i Flandre sy i Wallonie. Nanjakan' ny Habsborgan' i Espaina sy ny Habsborgan' i Aotrisy izany faritra izany taty aoriana. Nakambana tao amin' i Frantsa i Belzika tamin' ny taona 1795, avy eo tao amin' i tanin' i Nederlandy tamin' ny taona 1815. Nahazo ny fahaleovan-tenany izy tamin' ny taona 1830 ka i Léopold de Saxe-Cobourg no notendren' ny vahoaka ho mpanjakany. Fotoana fohy taorian' ny Ady Lehibe Faharoa dia lasa mpikambana mpanorina ny Benelux (Belgique-Nederland-Luxembourg), izay fikambanam-piaraha-miasa ara-toekarena niorina tamin’ ny taona 1958, i Belzika.

Jereo koa 
Firenena ao Eorôpa

Albania - Alemaina -  Andôra -  Aotrisy - Belzika - Bielôrosia - Bolgaria - Bôsnia-Herzegôvina - Danemarka - Espaina - Estônia - Fanjakana Mitambatra - Finlandy - Frantsa - Grisia (na Gresy) - Hôngria (na Hongaria) - Irlanda - Islandy - Italia - Jeôrjia - Kipra (na Sipra) - Krôasia (na - Krôatia) - Letônia - Liktenstaina - Litoania - Loksemborga - Masedônia Avaratra (na Makedônia Avaratra)- Malta - Môldavia - Môntenegrô - Nederlandy - Nôrvezy - Okraina - Pôlônia - Pôrtogaly - Tsekia - Romania - Rosia - San-Marîno - Serbia - Slôvakia - Slôvenia - Soeda - Soisa - Tsekia - Vatikàna.

Kôntinenta eto an-tany

 Afrika
 Amerika (Amerika Avaratra - Amerika Atsimo)
 Azia
 Eorôpa
 Ôseania
 Antarktika

Belzika
Firenenan'i Vondrona Eoropeanina